Hiába számolják fel a migránstáborokat Boszniában, újabbakat létesítenek
Hiába számolják fel a migránstáborokat Bosznia-Hercegovinában, az illegális bevándorlók visszatérnek új szálláshelyet keresve maguknak. A migránsok továbbra is minden lehetõséget megragadnak, hogy átjussanak a horvát határon Nyugat-Európa felé.
Migránsok újabb illegális táborokat létesítenek, és újabb szálláshelyeket találnak maguknak Bosznia-Hercegovinában a horvát határ közelében, jóllehet a helyi hatóságok néhány héttel ezelõtt felszámolták a vucjaki migránstábort, az ott tartózkodókat pedig elszállították más befogadóközpontokba - jelentette a helyi sajtó.

A beszámolók szerint az egykori szeméttelepen felállított vucjaki illegális sátortábort a hatóságok felszámolták, a migránsok azonban vissza-visszaszállingóznak a területre, csakhogy most nem sátrakat állítanak, hanem elhagyatott házakat és gyárépületeket keresnek, ahol meghúzhatják magukat, amíg át nem jutnak az európai uniós Horvátországba. A hideg idõ beköszöntével az illegális bevándorlók is egyre türelmetlenebbek, minden lehetõséget megragadnak, hogy eljussanak Nyugat-Európába. Gyakran a legveszélyesebb helyeken - gyors sodrású folyókon, hegyeken - vagy embercsempészek segítségével próbálják meg átlépni a határt. A horvát rendõrség azonban gyakran elfogja és visszafordítja õket.

A migránsválság 2015-ben tetõzött, amikor a becslések szerint több mint egymillió illegális bevándorló haladt át a nyugat-balkáni útvonalon, ez azonban akkoriban még nem érintette Bosznia-Hercegovinát.

A migránsútvonalon fekvõ országok azóta szigorítottak határvédelmükön,  a Közel-Keletrõl és Afrikából érkezõ migránsok azonban továbbra is igyekeznek új útvonalakon bejutni az Európai Unió országaiba. Bosznia-Hercegovinában 2016 közepén jelentek meg az elsõ, Közel-Keletrõl érkezõ illegális bevándorlók.

A migránsok fõként Szerbiából és Montenegróból érkeznek Boszniába, ahonnan Horvátországba, majd Szlovéniába, onnan pedig a nyugat-európai országokba szeretnének eljutni, mert a nyugat-balkáni államokat nem tekintik célországnak. Boszniában jelenleg mintegy nyolcezer migráns van.
Bosznia-Hercegovina migránstábor Horvátország illegális migráció